## Rješenje kojim se daje suglasnost na imenovanje Biserke Žalac iz Vurnovca za člana Uprave-direktora Raiffeisen mirovinskog osiguravajućeg društva d.o.o.

### NN 51/2006 (8.5.2006.), Rješenje kojim se daje suglasnost na imenovanje Biserke Žalac iz Vurnovca za člana Uprave-direktora Raiffeisen mirovinskog osiguravajućeg društva d.o.o.

# Hrvatska agencija za nadzor financijskih usluga

**1237**

Na temelju odredbi članka 15. stavak 1. točke 4. alineja 2. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
br. 140/05) primjenom odredbi članka 11. i 12. Zakona o mirovinskim
osiguravajućim društvima i isplati mirovina na temelju individualne
kapitalizirane štednje (»Narodne novine« broj 106/99 i 63/00), a u vezi članka
2. Pravilnika o izdavanju odobrenja za rad mirovinskog osiguravajućeg društva
(»Narodne novine« broj 115/01 i 128/02), Uprava Hrvatske agencije za nadzor
financijskih usluga odlučujući o zahtjevu Raiffeisen Bank Austria d.d. za
odobravanje imenovanja člana Uprave – direktora i članova Nadzornog odbora
Raiffeisen mirovinskog osiguravajućeg d.o.o. Zagreb, Magazinska 69/V, na
sjednici održanoj 27. travnja 2006. godine donijela je

## RJEŠENJE

1. Daje se suglasnost na imenovanje Biserke Žalac iz Vurnovca, Banov brijeg 18.
za člana Uprave – direktora Raiffeisen mirovinskog osiguravajućeg društva d.o.o.
2. Daje se suglasnost na imenovanje Renate Gecan Milek iz Zagreba, 4. Trnjanski
nasip 16 i Borisa Vuksana iz Zagreba, Lašćinska cesta 91, za članove Nadzornog
odbora Raiffeisen mirovinskog osiguravajućeg društva d.o.o.
3. Ovo Rješenje objaviti će se u »Narodnim novinama«.

```
Obrazloženje
```

Raiffeisenbank Austria d.d. kao osnivač Raiffeisen mirovinskog osiguravajućeg
društva d.o.o. dostavila je 22. ožujka i dopunama od 12., 18. i 25. travnja
2006. godine Hrvatskoj agenciji za nadzor financijskih usluga zahtjev za
izdavanje prethodne suglasnosti na imenovanje člana Uprave – direktora i članova
Nadzornog odbora, Raiffeisen mirovinskog osiguravajućeg društva d.o.o. Uz isti
prilažu svu potrebnu dokumentaciju kako to propisuje Pravilnik o izdavanju
odobrenja za rad mirovinskog osiguravajućeg društva (»Narodne novine« broj
115/01 i 128/02).
Pregledom zahtjeva, utvrđeno je da je podnositelj poslao svu potrebnu
dokumentaciju iz koje je razvidno da predloženi zadovoljavaju uvjete propisane u
čl. 10. Zakona o mirovinskim osiguravajućim društvima i isplati mirovina na
temelju individualne kapitalizirane štednje i članaka 423. i 436. u svezi
članaka 239. i 255. Zakona o trgovačkim društvima, odnosno da ne postoje
okolnosti iz čl. 11. Zakona o mirovinskim osiguravajućim društvima i isplati
mirovina na temelju individualne kapitalizirane štednje. Slijedom navedenog
Agencija nalazi da su za predloženog člana Uprave – direktora Društva i članove
Nadzornog odbora ispunjene zakonom propisane pretpostavke za obavljanje funkcije
člana Uprave-direktora i člana Nadzornog odbora mirovinskog osiguravajućeg
društva.
Sukladno odredbi čl. 8. st. 4. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.
Podnositelj zahtjeva ispunio je uvjete iz članka 6. točke 12. Odluke o vrsti i
visini naknada i administrativnih pristojbi Hrvatske agencije za nadzor
financijskih usluga (»Narodne novine« br. 33/06).

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku 30 dana od dana
primitka ovog Rješenja.

Klasa: UP/I-140-01/06-24/01
Urbroj: 326-206-06-6
Zagreb, 27. travnja 2006.

Predsjednik Uprave
**Ante Samodol**, v. r.

Rješenje, NN 51/2006-1237